VŠEOBECNE   ZÁVÄZNÉ   NARIADENIE OBCE NOVÝ SALAŠ 
č. 2/2019
o zneškodňovaní obsahu žúmp a
náhradného odvádzania odpadových vôd

OBEC  NOVÝ SALAŠ

v súlade s § 4  ods. 3 písm. g zákona č. 369/1990 Zb. o obecnom zriadení v z. n. p. a § 36 ods. 7 písm. c zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach sa uznieslo na tomto všeobecne záväznom nariadení

§ 1
Úvodné ustanovenie

1.	Toto nariadenie upravuje povinnosti prevádzkovateľov žúmp na území obce Nový Salaš pri odvádzaní odpadových vôd z nehnuteľností do žúmp a ich zneškodňovanie.
2.	Toto nariadenie upravuje spôsob a zneškodňovanie obsahu žúmp podľa miestnych podmienok
3.	Týmto nariadením je dočasne vyriešený spôsob zneškodňovania odpadových vôd zo žúmp až do vybudovania verejnej kanalizácie v obci.

§ 2
Stavba a prevádzka žúmp

1.	Žumpa je podzemná vodotesná nádrž bez odtoku, určená na zhromažďovanie odpadových vôd z domácnosti.
2.	Stavba žumpy musí zodpovedať príslušným všeobecne záväzným právnym predpisom a technickým normám.
3.	Umiestnenie žumpy na pozemku musí umožňovať prístup k žumpe za účelom jej vyprázdňovania a musí byť umiestnená tak, aby umožňovala výhľadové pripojenie stavby na verejnú kanalizáciu.  (1)
4.	Dno a steny žúmp musia byť vodotesné – nepriepustné, tak aby odpadová voda nepresakovala do okolitého prostredia a neznečisťovala ho.
5.	Prevádzkovateľ žumpy je povinný vybudovať a prevádzkovať žumpu tak, aby nedochádzalo k úniku odpadových vôd zo žumpy do okolia a k ohrozovaniu alebo poškodzovaniu zdravia obyvateľov  alebo životného prostredia.
6.	Najmenšia vzdialenosť žumpy od studne individuálneho zásobovania vodou musí zodpovedať príslušným slovenským technickým normám.(2)
7.	Odpadová voda odvádzaná do žúmp nie je, na rozdiel od kalu zo septikov, komunálnym odpadom a nevzťahuje sa naň režim zberu a zneškodňovania komunálnych a drobných stavebných odpadov (3).
8.	Prevádzkovateľ žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických a fyzických osôb.
9.	Obec Nový Salaš,v súlade s právnymi normami(4),  dáva na vedomie , že najbližšou firmou, ktorá sa zaoberá zneškodňovaním obsahu žúmp a septikov je    Vsl. vodárne a kanalizácie Košice, t.č. 055/7952 777, 055/7984 777.
Tým nie je dotknuté právo prevádzkovateľa objednať si zneškodnenie obsahu žúmp a septikov inými právnickými alebo fyzickými osobami, ktoré na to majú  oprávnenie.
10.	Prevádzkovateľ žumpy je povinný predložiť na požiadanie kontrolnému organu obce Nový Salaš doklad o spôsobe zhodnotenia, alebo zneškodnenia odpadových vôd zo žúmp.

§ 3
Spôsob a zneškodnenie obsahu žúmp

1.	Obyvatelia obce si objednávajú vývoz žúmp priamo u firmy oprávnenej na túto činnosť. Kontakty: Vsl. vodárne a kanalizácie Košice , t.č.055/7952 777  alebo u osoby, ktorá na vykonávanie takejto činnosti má vydané povolenie v zmysle osobitného zákona2 (pozn. je potrebné upraviť podľa miestnych podmienok, t.j. kto z týchto oprávnených osôb na odvoz odpadových vôd zo žumpy na území obce/mesta odvoz zabezpečuje) .

§ 4
Spoločné ustanovenie

1.	Do žúmp nie je možné odvádzať zrážkovú vodu (5) 
2.	Zakazuje s vypúšťať obsah žúmp do povrchových vôd a do podzemných vôd na pozemkoch v intraviláne a v extraviláne.
3.	Obec uloží pokutu od 99.- Eur do 3.319.- Eur právnickej osobe alebo fyzickej osobe oprávnenej na podnikanie za porušenie tohto VZN.
4.	Obec uloží pokutu fyzickej osobe do sumy 165.- Eur za porušenie tohto VZN.
5.	Pri určovaní výšky pokuty sa prihliada najmä na škodlivé následky porušenia povinnosti, dĺžku trvania protiprávneho stavu a na okolnosti, za ktorých k porušeniu povinnosti došlo.
6.	Pokuta je splatná do 30 dní od nadobudnutia právoplatnosti rozhodnutia.
7.	Výnos z pokút uložených obcou je príjmom rozpočtu obce.
8.	Kontrolu nad dodržiavaním tohto nariadenia vykonávajú:
            a/ starosta obce
            b/ hlavný kontrolór
            c/ poslanci OZ
            d/ členovia komisie pre ochranu životného prostredia a verejného poriadku
9.	Právo vykonať kontrolu majú aj iné dotknuté kontrolné organy.

§ 5
Záverečné ustanovenie

Návrh  VZN č. 2/2019 bol vyvesený na pripomienkovanie dňa 18.2.2018 a  zvesený dňa  6.3.2019.
            Toto VZN o zneškodňovaní obsahu žúmp  a náhradného odvádzania odpadových vôd na území obce Nový Salaš Obecné zastupiteľstvo schválilo, uznesením č. 9/2019 zo dňa 6.3.2019. Nadobúda platnosť 15 dňom  vyvesenia na úradnej tabuli.  

VZN č.2/2019 vyvesené dňa 6.3.2019

                                                                                          Ing. Andrea Michalková
                                                                                                         starosta obce

(1)   § 11 ods. 2 a 3 vyhl.MŽP SR č. 532/2002 Z. z. Ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou  schopnosťou pohybu a orientácie
(2)   STN 756081,STN 756402, STN755115
(3)    §39 ods. 7 zákona č. 223/2001 Z. z.  O odpadoch a zákona č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov  a § 36 ods. 9 pís. a(zákona 442/2002 Z.z. O verejných vodovodoch a verejných kanalizáciách v znení neskorších predpisov
(4)§ 4 písm. g) zákona č. 369/1990 Zb. o obecnom zriadení v znení neskorších predpisov a § 36 ods. 9 písm. a) zákona 442/2002 Z. z. o verejných vodovodoch a verejných kanalizáciách v znení neskorších predpisov
(5) § 11 vyhl. MŽP SR č. 532/2002 Z. z.